Document ID: 31997R2431

ΚΑΝΟΝΙΣΜΟΣ (ΕΚ) αριθ. 2431/97 ΤΗΣ ΕΠΙΤΡΟΠΗΣ της 8ης Δεκεμβρίου 1997 για την αντικατάσταση του παραρτήματος του κανονισμού (ΕΟΚ) αριθ. 2177/92 σχετικά με το ισοζύγιο των προβλέψεων εφοδιασμού σε ζάχαρη των Αζορών και της Μαδέρας για την περίοδο από 1ης Ιουλίου 1997 έως 30 Ιουνίου 1998, όπως προβλέπεται από τον κανονισμό (ΕΟΚ) αριθ. 1600/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10,
Εκτιμώντας:
ότι, σύμφωνα με το άρθρο 2 του κανονισμού (ΕΟΚ) αριθ. 1600/92, έχει καθοριστεί το προβλεπόμενο ισοζύγιο εφοδιασμού σε ζάχαρη για την περίοδο εμπορίας 1997/98 όσον αφορά τις Αζόρες και τη Μαδέρα με τον κανονισμό (ΕΚ) αριθ. 1270/97 της Επιτροπής (3) αναμένοντας ανακοίνωση των αρμοδίων αρχών όσον αφορά την ενημέρωση των αναγκών των περιοχών αυτών και για να μη διακοπεί η εφαρμογή του ειδικού καθεστώτος εφοδιασμού 7 ότι, μετά από την παρουσίαση, εκ μέρους των πορτογαλικών αρχών, δεδομένων που αφορούν αυτές τις περιφέρειες, καθορίστηκε το ισοζύγιο για όλη τη διάρκεια της περιόδου εμπορίας 1997/98 7 ότι, επομένως, πρέπει να αντικατασταθεί το παράρτημα του κανονισμού (ΕΟΚ) αριθ. 2177/92 (4), όπως τροποποιήθηκε τελευταία από τον κανονισμό (ΕΚ) αριθ. 1270/97 7
ότι τα ισοζύγια που προβλέπονται από το ειδικό καθεστώς έχουν καθοριστεί για την περίοδο από 1ης Ιουλίου 1997 έως 30 Ιουνίου 1998 7 ότι χρειάζεται, επομένως, να εφαρμοστεί από την 1η Ιουλίου 1997 το οριστικό ισοζύγιο εφοδιασμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2177/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1997.

Labels: 3
18
17